
Na podlagi devetega odstavka 61. člena Zakona o javnih uslužbencih (Uradni list RS, št. 32/25, v nadaljevanju ZJU-1) in prvega odstavka 25. člena Zakona o delovnih razmerjih (Uradni list RS, št. 21/13, 78/13, 47/15 - ZZSDT, 33/16 - PZ-F, 52/16, 15/17 - odl. US, 22/19 - ZPosS, 81/19, 36/20 - ZIUPPP, 49/20 - ZIUZEOP, 61/20 - ZIUZEOP-A, 80/20 - ZIUOOPE, 98/20 - ZIUPDV, 152/20 - ZZUOOP, 175/20 - ZIUOPDVE, 203/20 - ZIUPOPDVE, 15/21 - ZDUOP, 28/21 - odl. US, 112/21 - ZNUPZ, 119/21 - ZČmIS-A, 202/21 - odl. US, 206/21 - ZDUPŠOP, 15/22, 54/22 - ZUPŠ-1, 141/22 - ZNUNBZ, 88/23 - ZOPNN-F, 95/23 - ZIUOPZP, 114/23, 117/23 - ZIUOPZP-A, 136/23 - ZIUZDS in 70/25 – ZUTD-I, v nadaljevanju ZDR-1) Republika Slovenija, Upravna enota Kamnik, Glavni trg 24, 1240 Kamnik, objavlja javno objavo za zasedbo prostega delovnega mesta za določen čas (6 mesecev) zaradi nadomeščanja začasne odsotnosti:

ADMINISTRATOR VI  (šifra DM 87) v Sektorju za okolje, prostor in kmetijstvo.

Kandidati, ki se bodo prijavili na prosto delovno mesto, morajo izpolnjevati naslednje pogoje:
- končano višješolsko izobraževanje (prejšnje)/višješolska izobrazba (prejšnja),
- najmanj 6 mesecev delovnih izkušenj,
- znanje uradnega jezika

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Naloge delovnega mesta: 
· izvajanje nalog pisarniškega poslovanja,
· oblikovanje in vodenje baz podatkov,
· izvajanje tajniških nalog,
· pripravljanje in organiziranje sestankov,
· ostale upravne naloge s področja upravnih notranjih zadev,
· opravljanje enostavnih upravnih opravil,
· blagajniška opravila v zvezi s pobiranjem upravnih taks in drugih stroškov v upravnem postopku.

Izbrani kandidat bo delo opravljal na sedežu Upravne enote Kamnik, Glavni trg 24, 1241 Kamnik. 

Kandidat vloži prijavo na predpisanem obrazcu, ki je sestavni del objave in mora vsebovati:
· pisno izjavo kandidata o izpolnjevanju pogojev glede zahtevane izobrazbe, iz katere mora biti razvidna stopnja izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena),
· pisno izjavo kandidata o izpolnjevanju pogoja glede zahtevanih delovnih izkušenj, v kateri kandidat navede vse dosedanje zaposlitve, datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje izobrazbe, ki je bila zahtevana za to delovno mesto,
· pisno izjavo, da za namen postopka izbire kandidata dovoljuje Upravni enoti Kamnik pridobitev podatkov iz uradnih evidenc,
· izjavo kandidata, da je seznanjen in dovoljuje, da bo Upravna enota Kamnik podatke, ki jih je kandidat navedel v prijavi za prosto delovno mesto, obdelovala za namen izvedbe postopka izbire kandidata.

V primeru, da kandidat z vpogledom v uradne evidence ne soglaša, mora sam predložiti ustrezna dokazila. 

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil. 

Strokovna usposobljenost kandidatov se bo presojala na podlagi prijave in predložene dokumentacije ter na podlagi razgovora s kandidati.

Z izbranim kandidatom bo sklenjena pogodba o zaposlitvi za določen čas šestih (6) mesecev, s polnim delovnim časom, zaradi nadomeščanja začasne odsotnosti. 

Izhodiščni plačni razred za navedeno delovno mesto je 9. Osnovna bruto plača na podlagi trenutno veljavne plačne lestvice znaša 1.602,70 EUR bruto. Izbrani kandidat pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Kandidat vloži prijavo v pisni obliki na priloženem prijavnem obrazcu, ki ga pošlje v zaprti ovojnici z označbo: »prosto delovno mesto – administrator VI, številka: 110-10/2026«, na naslov Upravna enota Kamnik, Glavni trg 24, 1241 Kamnik, in sicer v roku 8 dni, ki začne teči naslednji dan po objavi besedila na osrednjem spletnem mestu državne uprave: GOV.SI Delovna mesta | GOV.SI (https://www.gov.si/zbirke/delovna-mesta/) in Zavodu Republike Slovenije za zaposlovanje. 

Za pisno obliko prijave se šteje tudi elektronska oblika, poslana na elektronski naslov ue.kamnik@gov.si, pri čemer veljavnost prijave ni pogojena z elektronskim podpisom. Obravnavane bodo samo popolne in pravočasno prispele prijave.

Neizbrani kandidati bodo o izboru pisno obveščeni najkasneje v 15 dneh po zaključenem postopku izbire,  in sicer po elektronski poti na elektronski naslov, o katerem je kandidat seznanil delodajalca za namen obveščanja.

Informacije o delovnem področju in o objavi prostega delovnega mesta posreduje Bernardka Koželj, na tel. štev. 01/ 8318 177.
 
V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

